ru en en en en en en en ky ky sah ky ky ky mk ky mk ky mk ky mk kk mk ky mk ky en ky ky ky tt ky uk ky mk ky mk ky mk ky ky ky mk ky ky ky mk ky ru ky ru ky mk ky uk ky dv ky ky ky mk ky ky ky mk ky sah ky mk ky uk ky ru ky uk ky mk ky bg ky ru ky uk ky uk ky uk ky mk ky mk ky mk ky mk ky uk ky ug ky ru ky ky uk ky mk ky uk ky tt ky hbs_cyr ky bg ky ru ky ru ky uk ky mk ky uk ky uk ky ru ky ru ky uk ky mk ky mk ky bg ky tt ky ru ky bg kk ky ky ba ky ky ba ky ky ky kk ru ky be ky bg ky mk ky ru ky ky ky ky ru ky ky ky hbs_cyr ky tt ky ky ky uk ky ru ky ru ky ru hu ru ky ru ru ru ru ru sah ru ky ru ru ru ru ky ru mn bg ky ru ky ru bg ky ru ky ru ru ky ru ky ru ky ru ky ky ky ky ky ky ru hbs_cyr ru ky ru ky ru en ru ky en en en en en en en en en ru
"Учур", 09.09.10 - 20-бет: •
А.Мадумаровду жек көргөндөр элирбей тургула!
3888. Урматтуу Кыргызстандыктар! Шайлоодо анча-мынча акчага, аракка, кант-чайга алданбаганга аракет кылгыла. Же "кидать" этип кеткиле дагы жүрөгүңөр "Кыргызстан" деп соккон таза, адилет иштеген партияларды шайлайлы.
3889. Атабыз Табылды, апабыз Алтынга салам жолдойбуз! Биздин кашыбызда бар болуңуздар. Майрамыңар кут болсун!
3890. Чиновниктердин баары эле "оратор" болушабы? Сүйлөшсө тилинен чаң чыгып, кылган иштери башкача. Же алар иш кылбай эле оратордук курстарда окушабы? Кетмен-күрөк кармагандарга даңк!
3891. Алыскы Баткен облусунун Өзгөрүш айылына чоң салам! Айтыңар маарек болсун!
3892. Тоготойлук Алмаз аке, Бишкекте жүрө бербей айылга келбейсизби? Башка кыздарга алдырып жибергенден корком. "Сүйөм-күйөм, сени жар кылып алам" деген сөзүңүз кана?
3893. Махмед аке, "Кабак, Манты деген досторуңуз менен тааныштырам" деген боюнча жоксуз. Сагындым. Кусалыктан жакынкы арада дейди болуп кетпесем экен. Эркек да сиздей болобу?
3894. Эши, Кыял, Нургазы, Канат, Актилек! Сиздерди "Ноокат" чайканасы ар дайым күтөт. Сиздерге арнап жасаган ашы, көк чайы, ж.б...
3895. "Бекжан" базарында 2- кабатта соода кылган куршабдык Аскат аке, Бишкекке келгенде эмнеге жолукпай койдуңуз? Мен сизди аябай сагындым. Ошол түндөр... Эстеген сайын көзүмөн жаштар мөл-мөлт...
3896. Чөлдө суусуз калгандаймын. Алыста суунун шарылдап акканы угулат. Жакындап барсам, ал үн андан алыстап, кулагыма угулбай жок болот. Тамагым кургап кыйналдым. Сен жок. Абалым начар. Сага деген арзуум, сага деген сүйүүм, кургак чөлдөй суусу жок калат беле? Мени кыйнаба. Ансыз да жүрөгүм чыдабай барат.
3897. Аялым айтпай Москвага келди. Бир айдан кийин билдим. Мен да Россиянын бир шаарындамын. Эмне кылыш керек? Ата-энем болгондо бирдеме айтмак. Башым катып, кыйналдым. Жетимдин иши ушу да. Кимге барып жардам сурайм. Алар мени туура түшүнөбү? Же мени келесоо кылып салабы? Айтор, айтчу сөздөр али алдыда...
3898. "Учур"! Сиздер жакшы чыгып жатасыңар. Ишиңерге албан-албан ийгилик! Бирок, кыргыздарды тоноп, сызга отургузуп кеткен ууруларды коркпой эле болгонун болгондой жазгылачы?! Сураныч.
3899. Урматтуу кыргыз элим! Бакиевдин да жакшылыгын билишибиз керек. Мисалы, мектепти китеп, тамак-аш менен бекер камсыз кылган. Мурунтан курулбаган мектептер курула баштаган. Азыркы бийлик 6 айга жетпей эле китепке, ар балага акча сурай башташты. Азыртан ушинтип атышат. Кийин кайда барабыз? Биз ушу үчүн революция жасадык беле? Минтип отурсак карапайым элдер кайра көтөрүлүп чыгат. Роза Исаковна, ушу жагын өзүңүз көз салып койсоңуз жакшы болмок.
3900. Кыргыз элинин идеологиясы - бул элди сүйүү, барктоо, урматтоо. Кыргыз элинин келечегине кам көрүү. Мамлекеттин кызыкчылыгын, жеке кызыкчылыктан жогору коюу!
3901. Ушакты элге ким таратып жатат? "Андай болот, мындай болот" дешип. Булар телевизордон, радиодон, гезит беттеринен түшпөгөн сербеңдешкен серепчи сөрөйлөр. Калп эле талдоочу, тыңдоочу болумуш этишип. Булардын бешөөнө бир суроо берип, беш башка жооп аласың. Ушундайларды ММКларга жолотпой койсоңор Кыргызстанда ушак токтойт эле. Булар тим эле Нострадамус болуп кетишти. Тажатышып...
3902. Акылдуусунган Жапаров деген неме кыргызды Хипикке тыгып кое жаздаган. Дагы багыбыз бар экен. Намысы барлар ойлонгула! Анткени араңарда хипикчилер жүрөт. Дагы алдаганы жүрбөсүн? Сак болгула!
3903. Саламатсыздарбы "Учур" газетасы? Биз Кадамжай районуна караштуу Алга айылынын тургуну Шайыр акемди өтүп кеткен 3-сентябрь туулган күнү менен куттуктайбыз! Дайыма ден-соолукта болуңуз. Ишиңиз илгери жүрө берсин!
3904. Искусство адамдары бир да партияга кирбеши керек. Эл оозуна алынган чыгарма элдики болуп калат. "Бизде деле көз-караш бар" десеңер, анда же саясатты, же өнөрүңөрдү тандагыла. Бирөөсү курмандыкка чалынышы керек. Баягы эки тоону эңсеген кийиктей болбогула. Айрыкча ырчы сөрөйлөр. Тооктукундай мээңер болсо, партияга кирбегиле, силер элдик адамсыңар!
3905. Алайлык жигиттерге миң мертебе таазим. Биз силердин эмгегиңерди актаганга аракет кылабыз. Силердин эрдигиңер эч качан унутулбайт.
3906. Эрнис кандай? Сенин келе жаткан 12-сентябрь туулган күнүң менен куттуктайм! Сага узун өмүр, чексиз бакыт каалайм!
3907. Балдар, кыздар менен достошом. Атым Рамила. Телефон чалгыла. Күтөм.
3908. Урматтуу мусулман калкым, мен сиздерди Орозо майрамыңар менен куттуктайм. Айтыңар маарек болсун!
3909. Үч күн мурун сүйгөн кызымды ала качып кетти. Буга өзүм күнөөлүмүн. Себеби, ал кыздын мага тартуу кылган аруу тилегин аздектей албадым. Көр тирлик деп жүрүп, көргөнүмдөн айрылдым. Эми арманымды кыргыз элиме жайып отурам. Көөдөнүмө батпай кетти. Көзүмөн жаш акпай калды. Эгер окуп калсаң, сен мени кечир. Мүмкүн тиги дүйнөдө бирге болорбуз. Ошондо экөөбүз көздөгөн максатыбызга жетербиз. Ага чейин кош бол! Ардагым, асылым!
3910. Батыраак эле орозо бүтсө экен. Үйүбүзгө жарамазан айтканы балдар келе берип тажатышты. Же жакшылап айткан жарамазаны жок. Жөн эле чурулдап, кайсы бир ырчынын ырын чала-була жаттап алышып, кишини уят кылышты. Жада калса тыңдап бата бере алышпайт.
3911. "Учур" гезити чөнтөкчүлөр жөнүндө макала жазгансыңар. Кашайып, чыккан күнү жаңы алган соткамды уурдатып ийдим. Буга өзүм күнөөлүмүн. Эми ошол макаланы кайра окуп атам. Кайрадан дагы бир нерсемди уурдатып ийбейин деп.
3912. Биздин Нарын тарапта шайлоонун үгүт иштери башталбаса деле акча таратып жиберишти. Эмитен ушинтип отурса, бир айдын ичинде эл байып кетет го деп атам. Кечээ үймө-үй кыдырып, дагы беребиз деп кетишти.
3913. "Учур" гезитинин СМСчилерине салам! Силердин СМСтериңерди окуп алып кумарга батам. Өзгөчө жумуштан чарчап келгенде, жандүйнөмдүн шериги катары кабылдап, кайра-кайра окуй берем.
3914. Урматтуу "Учур" гезити! Өткөндө Дилбар Алимова деген журналист кызыңар аттуу-баштуу бир адамдан интервью алыптыр. Тим эле каарманы 15 жаштагы акыл-эси токтой элек баладай чычалаганы мени күйгүздү. Анан ал кантип кыргыз элинин тагдырын чечем деп шымаланып жүрөт? Же Каркыраны саткандай, кыргыз элин сатып тынабы? А кишиден үмүтүм өчтү.
3915. Мен кумурсканын кусканын, жөргөмүштүн жөтөлгөнүн, аарынын арак ичкенин, таракандын тамеки тартканын, түлкүнүн түкүргөнүн, карышкырдын какырганын билемин. Эмнени сурасаңар, баарына жооп берүүгө даярмын. Уялбай сурай бергиле.
3916. Кубат мырза! КТРде өзгөрүү, жаңылануу, изденүү деген болобу? Каяктагы "итпай-чотпайлар" сүйлөшүп отура беришет. Эшимкановдой болуп "изденип", КТРди ОРТ кылып жибербейсизби?
3917. Эх "Учур"! Силер болбосоңор мен каякка барып бугумду чыгармакмын. Элестете албай турам. Силер мени сактап калып жатасыңар. Силер менен сырдашам. Бир жумада чогулган тескери заряддар гезитиңерди окуп атып чыгып кетет. Мурун СМС жазчу эмес элем. Бүгүн жазып отурам. Дагы жазам. Бара-бара жазмакер болуп кетпесем болду. Бар болгула!
3918. №45 орто мектептин 7 "л" жана 7 "г" классында окугандарга менден ысык салам!
3919. Чек ара аскерлеринин кол башчысынын орун басары Р.Мирзаматов, "крышаңыз" Жаныш Бакиев экендигин, генерал чиниңизди 120 миң долларга сатып алганыңыз чынбы? Эми ошого корогон акчаларды толуктай албай атасызбы же жөн эле соргоксузбу? Айтор пара алган жактан сизди кыйын деп угуп калам. Ушу жөнүндө өз оозуңуздан уксак жакшы болот эле. Мүмкүнбү?
3920. А.Атамбаевдин эгемен күнгө карата кыргыз элине кайрылуусун уктум, андан соң окудум. Мындай карасам түзүк эле мырза өңдөнөсүз. Анан эмне бир жигитти капа кылып койгонсуз. Мен буга түшүнбөй жатам. Сиз үчүн ал жигит эмнелерди гана кылбады. Партияңызга кирип, толугу менен ушу күнгө чейин таламыңызды талашып келет. Бизде жылаңач баатырлар жокко тете. Болсо да чанда кезигет. Ал жигит ошолордун катарында жүргөнүн унутпаңыз. Же ушинтип "кидать" этип кете берсе болобу? Алмаз байке, мен ким жөнүндө ой калчадым, аны сиз билесиз. Дагы бир жолу ойлонуп иш кылыңыз. Мен сизден аябай суранам.
3921. Кырмызы кызыл чепкендин, кыябын баптап ким кийет? Кыр-кырда жүргөн кыргызга, кыямат күндө ким күйөт? Курманжан датка
3922. Дамира Ниязалиевадай кыздар көп болсун. Жумгал эли сыймыктанат. Өзгөчө Кызарт айылынын тургундары сизди урматташат.
3923. Менин атым Айназик. Жашым 15те. Ыймандуу 18 жашка чейинки балдар менен таанышам.
3924. Таластык ыймандуу балдар менен таанышам. Атым Айзада. 1993-жылы туулгам.
3925. Кыргызстанды Атамбаев, Жекшенкулов, Мадумаров, Бабановдор гүлдөтөбү? Калганы аман болушсун!
3926. Кыргызстан өнүгүп, өссүн десеңер Мадумаровго окшогон азаматтарды колдон чыгарбай ардактагыла!
3227. Бакиевдин күнөөсү жок. Күнөө анын балдарында жана туугандарында. Ал эми Данияр Үсөновду айтпай эле коеюн. Аны өзүңөр түшүнүп атсаңар керек. Андан көрө ушу жигитти кармап келип, эл астына салса, менин моокумум канат эле.
3928. Нарындык "дүжүр чал"! Оштун элине кайрат айткандын ордуна, элдин жинин келтирип, Мырзакматовду иштен ал деп айтасың да. Сендейлер акылдуу сөзүн айткандын ордуна, бирөөнүн тилине кирип алып, баарын былгытканың туура эмес.
3929. Гүлчөлүк Нурзат! Мен сени сагындым. СМС жазып кой. Оштон аке жаның. Анын ким экенин билесиң. Жооп күтөм. Сөзсүз жаз. Унутуп калба каралдым.
3930. Ө.Текебаев, Бакиевдин тушунда бир нерсе боло калса дароо айтып чыгат элең. Азыр базарда баалар асмандап баратат. Эмнеге унчукпайсың? Же иш жүзүндө кыйын экенби? Анда түшүндүң да. Жөн жүр! Оозго келгенди мен деле оттой берем.
3931. Эрмек менен Таттуугүлгө арналат: Эки жыл болду жүрүшөт, бир-бирин катуу сүйүшөт. Биздикиндей сүйүү бар бекен деп, түбөлүк айтып жүрүшөт. Сулуубуз дешет го Мирбектен, мен да айттым ага эч ким жетпейт деп. Экөөңөр бактылуу болгула деп!
3932. Айгүл, туулган күнүң менен! Ден-соолукта болуп, окууларыңа ийгилик каалайм деп группалашың.
3933. Лейлек жергем өрүкзарлуу аймагым, өрүгүңдүн ширесине канганмын.
3934. Кылым карыткан кыргыз элим! Манастын жети осуяты кайда? Жөөтөрдүн жетегиндеги заманында, ач бала, ток бала менен ойнобойт. Экөөнүн ою эки башка. Эч качан бийлик башындагыларга бизнесмендерди алып келбеш керек! Данияр Үсөнов, Максим Бакиевге окшоп, мамлекеттин кызыкчылыгын өзүнүн кызыкчылыгына алмаштырбайт деп ким кепилдик бере алат? Чоң бизнесмендер, эсиңер барда этегиңерди жапкыла! Мамлекеттик кызматка, эл үчүн чакан айлыгы болсо да таза иштеп бере турган кыргыз азаматтарыбыздан уучубуз кур эмес. Айдар Акаевдин колтугуна кирип алып, убагында мунайзаттарын кыргыз мамлекетине көп жылдар бою миңдеген тонналарды сатып, салыгын төлөбөй байыган жигиттерибиз аман эле болушсун! Анан дагы, кыргыз элинин жашоосу, келечеги силерге окшогондордун аң-сезимине жетеби?
АИБАнын бокс боюнча эл аралык даражада калысы Мукаш Ырсалиев.
3935. Кыргызстандагы 430 айыл өкмөтү 120 депутатты парламентке жиберет. Келечекте дегеним. Рим империясынан бери келаткан жөөтөрдүн "разделяй и властвуй" деген системасы менен жашап тургула аткаминер саясатчылар! Азырынча 145 партия. Байыңар 250 миң доллардан берип, партия тизмеси боюнча бийликке кезекке тура бергиле. Кытай элинде 79 миллион компартиянын мүчөсү бар. Андан сырткары 10 миллион талапкерлери катталган. 5 миллион кыргыз элине 5 партия да көптүк кылат болуш керек. Акаев, Бакиевге окшогон чет элдик тургундар, Кыргызстан өлкөсү силердин жеке менчик фирмаңар эмес. Ата-бабаңар силерге калтырган да эмес. Кыргыздар буга жол бербейт. Биз келбейбиз бул дүйнөгө түбөлүк. Акыретте барар жерибиз бейит.
3936. Оштуктар, Бакиевди обу жок колдодуңар. Эми Мырзакматовду ээрчидиңер. Силерден сураныч, бөлүнбөгүлөчү? Бөлүнсөңөр ала допучан бөрүлөр жеп кетет.
3937. Балыкчынын мэри, Отунбаевага кайра-кайра кайрылуу жаздыргандан көрө жолдорду оңдоп, жылуулук түйшүктөрүн чечпейсиңби? Кумтөрдөн түшкөн каражаттарга курсагың кампайып жатабы?
3938. Мадумаров менен Бабанов экөөсү кандай? Ушул экөөсүнөн толк чыкмак. Эмне дедиңер?
3940. Төкмө акын, Дилбар Алимованы туура мактапсың. Мага абдан жакты. Дилбар кыз ага татыктуу. Журналист деген ушу кыздай болсо гана. Коом ичи тазаланмак.
3941. 5673 абоненти, башыңа мүйүз чыккан жокпу? Аябай эңсегениң табылып, ойда жыргап алыпсың да?
3942. Адахан Мадумаровду күнүгө эле көрөм. Ошол эле бойдон. Эч өзгөрүүнү байкаганым деле жок. Бу кишини жек көргөндөр элирбей тургула.
3943. К.Бакиев Кыргызстан үчүн жакшы эле жумуштарды жасады деп ойлойм. Баанын көтөрүлүшүнө ал күнөөлүү эмес. Бекер эле ал кишиге жабыштыра бербегиле. Мунун баарын кылып аткан азыркы бийлик болсо керек деп ойлойм.
3944. Апей, Текебаев менен Батыровдун сүйлөшкөнү дискке жазылган дейби? Ии, анан эмне деп сүйлөшүптүр дебейсиңерби? Өмүке "депутат, андан кийин президент болсом, ала допучандарга Түштүктү автономия кылып бөлүп берем" дегендей имиш. Ой тообо! Жакаңды кармайсың десең...
3945. Мурат Курманов, сен аты-жөнүңдү жазып, Өмүкеге жагынайын дегенсиң го? Элибиз эски бийликти кууп чыгарганда, сен Өмүкени түш көрүп жаттың беле?
3946. Биздин бийликке А.Атамбаев, Ө.Бабанов, А.Жекшенкулов, А.Мадумаровдор келсе, Кыргызстан жыргайбы? Калгандарына ичим чыкпай жатат. Мүмкүн кийин эле чыгып кетпесе?..
3947. Убактылуу өкмөт, качан Американын авиабазасын биздин өлкөдөн кууп чыгасыңар? Антпесеңер баалар арзандабайт. В.Путинди алдай берсеңер, кыргыз элим эч кайда чыга албайбыз.
3948. Салам "Учур"! 5-сентябрь атам Курманбек Сагынбаевдин туулган күнү менен куттуктайм! Ата, оорубаңыз, балдарыңыздын алдында күлүп-жайнап жүрө бериңиз! Ата-апа, мен силерди жакшы көрөм.
3949. 15-20 жаштагы жигиттер менен таанышам. Телефон чалгыла, күтөм.
3950. Адинай, көп уктай бербей окууга бар. Эртерээк турганга аракет кыл. Бизди уят кылба. Макулбу?
3951. Адинай, "Ак-Өргөдө" эле окуй бербейсиңби? Үйүңө жакын болуп кыйналбайт элең.
3952. Айжан Мамырканова, эмне деп эле сүйлөй бергенсиң? Коомду сага окшогон адамдар бузат. Сен ушуну билип атасыңбы?
3953. Кыргызстандык КВН топторуна идея айткым келип турат. Казактар кыргыздарды мазактап жүрөт. Силер жооп кылбайсыңарбы? Мисалы, "Дордой" базарына келип, кайсы бечаралар кийинет? Казактар. Дарыланганы Бишкекке кайсы байкуштар келет? Казактар. Кыргызстандын ЖОЖдорунда кайсы кембагалдар билим алышат? Казактар. Ачарчылыкка кабылып, кыргыздар кимди сактап калган? Казактарды. Өз чекарасын өзүлөрү жаап салып, картошка менен башка продуктыларга кимдер муктаж болгон? Казактар.
3954. "Ак жол" партиясын колдоп, ажо сөрөйдүн абийирин жапкандар, "Арча-Бешик" элинин акыркы ыштанына чейин саткандар: Муктарбек Айткулов, Достукбек Осмоналиев, Асылбек Бакыбаев, Жумабек уулу Талантбек, Нурбек Абдыкеевдерге ыр десте:
Жетим менен жесирди, карабады беш каман.
Жеп-ичкенден башканы, каалабады беш каман. Т.Сатылганов
Техникасын айылдын, сатып салды беш каман.
Текшергенге үлгүртпөй, басып салды беш каман.
Каалашындай штатты, чоюп алды беш каман.
Катар-катар "айыл өкмөт", болуп алды беш каман.
"Столбигин" жүзүмдүн, уурдап сатты беш каман.
Сокулуктук абакта, куурап жатты беш каман.
Районго "замаким", болуп алды беш каман.
Оңой олжо тез келип, оңуп алды беш каман.
"ОГУКСту" ээлешип, "шеф" болушту беш каман.
"СИЗО" жайга камалып, "кеп" болушту беш каман.
3955. Кадыр түндө тааныбаган кыз экөөбүз бирге тостук. Мусулманчылыкты туу тутуп, ислам дини жөнүндө көп сырларды айтып берди. Менин көзүмдү ачты. Буга чейинки кээ бир кылыктарымды эстеп алып, өзүмө-өзүм жиним келгенин айтпа. Мындан кийин банги затка такыр аралашкыс болдум. Бирок, дале болсо жашоодо дагы кандай жагдай күтүп турганын ачык айтыш кыйын. Менин жинди мүнөзүмдү өзгөртүү үчүн мага эрк керек...
3956. Кадыркул ата, туткан орозоңуз кабыл болсун. Ылайым балдардын төрүндө сый урматта болуңуз!
3957. Урматтуу ата-энелер! Менин эки баламды мектепке жибере албай калдым. Даярдыктары ойдогудай болбой калганына ичим ачышып отурат. Мектеп директорлору биринчи эле күнү акча сурап башташыптыр. 10 айдыкын бир төлөгүлө деп бир барак кагазга эсеп-чотун берип жибериптир. Эми эмне кылам? Жардам бергиле.
3958. Германияда окуп атам. Кыргызстан жөнүндө алардын көз-караштары жакшы эмес. Кыргыз экенимди билип алышып, мени жаман көрүп атышат.
3959. Кыргыздар! Эмне үчүн ушу кезге чейин Курманбек Бакиевдин өзүн жана баласы Максимди кармабай атышат? СНБ деген неме иштейби же кол ушалап коюп отура беришеби?
3960. Быйыл Орус-славян универге тапшырдым. Ал жерде "кохалар" окубайт экен. Сүйүнүп атам. Эртең контрагын төлөп берсем болду. Мен бактылуумун.
3961. Биздин үйдүн жанын казып атышат. Кошунабыз үч кабат үй салган. Ошонун канализациясын кошот имиш. Бир жумадан бери биз жакка машине өтпөй кыйналып кеттик. Жинди немелер экен.
3962. Экинчи класста окуган бөбөгүм былтыр мышык багып алган. Аны да бирөө белекке бериптир. Жакында тууйт. Бөбөгүм көз жара турган мыймыйларга ат издеп убара. Силер жардам берип коесуңарбы?
3963. Канымжан, сенин өтүп кеткен 3-сентябрь туулган күнүң менен куттуктайм! Эң негизгиси бактылуу бол! Байкең менен жеңең сага деп укмуштуудай сонун белек алып коюшту. Аны келгенде көрөсүң. Жумушуңду батыраак бүтүп, айылга тезирээк кел. Биз сени күтүп атабыз. Мамаңдар бир кой сойгону атышат. Классташың да "качан келет?" дегенсиди. Анын да бирдемеси бар го. Айтор баары жайында болчудай.
3964. "Дасмия" эс алуу борборундагы "Ырыскы" тез татымында иштеген Жазгүл, биз сени абдан жакшы көрөбүз. Татынакай, маңдайың жарык жагымдуу кызсың. Туткан орозоң кабыл болуп, айтың маарек болсун демекчибиз. Дайыма ушу калыбыңдан жазбай жаркылдап жүрө бер. Биз сенин колуңдан даам сызып турганыбызга бактылуубуз. Бар бол!
3965. А.Жекшенкуловдун акыркы күндө аты угулбай калды. Эмне болду? Же командировкалап жүрөбү? Күзгү партия жарышына катуу даярданып аткан жокпу?
3966. Эмитен эле партиялар кагылыша баштады окшойт. Сокулуктун ортосундагы рекламалык шитти талашып атканын угуп калдым. Деги аман калабызбы?
3967. Урматтуу шайлоочулар! Жакында парламенттик шайлоо шарданы башталганы турат. Ары-бери жакты карап иш кылалы. Азыр бүткүл дүйнө жүзү бизди көз кырынан чыгарбай турган чагы. Андыктан биз да ынтымак-ырашкерлүү эл экенибизди бир көрсөтүп коелу. Чыр-чатактан алыс бололу. Макулбу?
3968. Урматтуу "Учур"! Ниязалиева менен Наргозуевдин баягы кучакташкан сүрөтүн дагы чыгаргылачы? Өткөндө Дамираны көрдүм, кафеден бирөө менен жыргап отурду. Бул айым уят-сыйытты жыйыштырып койгонбу?..
кыргыз тилиндеги гезит "Учур"
email • архив • редакция
Россия Атамбаевге "ставка" койдубу?
Данчиктин жубайы эмнени сүйүнчүлөдү?
Дооронбек агай детектордон корккон эмес!
"Баткен аймагындагы элди да, жерди да сактап калабыз"
"Өңдү көрсө жүз таят"
Шайлоо: коопсуздук көзөмөлдө болот
арал сатып алган эмес
Аялдын алажипти атташына эркек күнөөлүүбү?
"Кыргыз болуп төрөлгөнүмө сыймыктанам"
"Токсон адамдын отузу келип..."
Тамадалык стажы: 7 жыл.
Бөбөк той алып барганды жактырат.
Кубок менен сыйланган төрт талант
Дүйнөлүк мелдешти мелжеген Жайыл балбан
Эс тандырган "алигилер" жөнүндө...
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/uch/10/0909_20.htm on line 272
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/uch/10/0909_20.htm on line 272
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/uch/10/0909_20.htm on line 272
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/uch/10/0909_20.htm on line 272
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/uch/10/0909_20.htm on line 272
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/uch/10/0909_20.htm on line 272
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/uch/10/0909_20.htm on line 272
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/uch/10/0909_20.htm on line 272
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/uch/10/0909_20.htm on line 272